Dragi učenici,

danas ćete vježbati glagolska vremena.

**VJEŽBA**

**PREZENT, PERFEKT, FUTUR, INFINITIV**

**1. Podcrtajte glagole. Odredite glagolsko vrijeme, glagolsku osobu i broj.**

Petra je sve izvrsno naučila.

Kupit ćemo nove bojice.

Filip je već naučio mnogo zanimljivih stvari.

Najviše me zanima priča o starim Grcima.

Ta zanimljivija djevojčica sjajna je prijateljica.

Klara mora naučiti povijest i kemiju.

Imate li vremena za nas?

Hrvoje dolazi avionom.

Imaš li štogod za mene?

Hoćemo li ići u Barcelonu?

Vjerujem da si siguran kod mene.

Petar je kupio nove naočale i nosio ih ponosno kao kraljević

Volim pisati, crtati i računati.

**2. Napiši traženi oblik glagola.**

- rezati, futur prvi, 2.os.jednine \_\_\_\_\_\_\_\_\_\_

- misliti, perfekt, 1. os.jednine \_\_\_\_\_\_\_\_\_

- biti – prezent, 1.os.množine \_\_\_\_\_\_\_\_\_\_

- htjeti, futur prvi, 2.os.množine \_\_\_\_\_\_\_\_\_\_\_

- crtati, perfekt, 3.os.množine \_\_\_\_\_\_\_\_\_\_

- znati, perfekt, 1.os.jednine \_\_\_\_\_\_\_\_\_\_

- imati, prezent, 3.os.jednine \_\_\_\_\_\_\_\_

- željeti, perfekt, 3.os.jednine \_\_\_\_\_\_\_\_\_\_\_\_\_\_\_

Poslat ću vam i rješenja te javiti onima koji će mi poslat zadatke. :-)

*Petra Birman, prof.*